paragraph_text: Pripadnica je obitelji Black. Rođena je 1955. kao čistokrvna vještica. U Hogwartsu je pripadala Slytherinskom domu. Nakon udaje za Luciusa Malfoya rodila je jedno dijete, sina Draca Malfoya. Također je i sestra Bellatrix Lestrange te Andromede Tonks. Vjerovala je u važnost čistokrvnosti, podupirala je svoga supruga Luciusa Malfoya u odanosti Gospodaru tame iako ona sama nikada nije pripadala smrtonošama. Pokazala je da joj je obitelj ipak iznad svega kada je život njezina sina stavljen u opasnost tako što je slagala Lordu Voldemortu da je Harry Potter mrtav.